CELEX: 62010CN0420
Language: mt
Date: 2010-08-23 00:00:00
Title: Kawża C-420/10: Talba għal deċiżjoni preliminari mressqa mil-Landgericht Hamburg (il-Ġermanja) fit- 23 ta’ Awwissu 2010 — Söll GmbH vs Tetra GmbH

23.10.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 288/25
            
         
      Talba għal deċiżjoni preliminari mressqa mil-Landgericht Hamburg (il-Ġermanja) fit-23 ta’ Awwissu 2010 — Söll GmbH vs Tetra GmbH
      (Kawża C-420/10)
      ()
      (2010/C 288/43)
      Lingwa tal-kawża: il-Ġermaniż
      
         Qorti tar-rinviju
      
      Landgericht Hamburg
      
         Partijiet fil-kawża prinċipali
      
      
         Rikorrenti: Söll GmbH.
      
         Konvenuta: Tetra GmbH.
      
         Domandi preliminari
      
      
                  (1)
               
               
                  Għall-kwalifika ta’ prodott bħala “prodott bijoċidal” fis-sens tal-Artikolu 2(1)(a) tad-Direttiva 98/8/KE (1) huwa neċessarju li jkun hemm effett bijoloġiku jew kimiku dirett tal-prodott fuq l-istess organiżmu noċiv, li jeqirdu, igerrxu, jirrendih innokwu, li jipprevjeni l-azzjoni minnu jew li jeżerċita xorta oħra kontroll effettiv, jew f’dan ir-rigward huwa biżżejjed li l-prodott ikollu effett indirett fuq l-organiżmu noċiv?
               
            
                  (2)
               
               
                  Fil-każ li l-Qorti tal-Ġustizzja, għall-kwalifika ta’ prodott bħala “prodott bijoċidal” fis-sens tal-Artikolu 2(1)(a) tad-Direttiva 98/8/KE tqis li huwa biżżejjed li jkun hemm effett bijoloġiku jew kimiku indirett fuq l-organiżmu noċiv: liema rekwiżiti għandhom ikunu imposti fuq l-effett indirett ta’ prodott fuq l-organiżmu noċiv, sabiex dan il-prodott jiġi kklassifikat bħala prodott bijoċidal kif definit fl-Artikolu 2(1)(a) tad-Direttiva 98/8/KE, jew huwa biżżejjed kwalunkwe effett indirett b’mod jew ieħor differenti, sabiex tiġi ġġustifikata l-kwalità ta’ bijoċidal?
               
            
         (1)  Direttiva 98/8/KE tal-Parlament Ewropew u tal-Kunsill, tas-16 ta’ Frar 1998, dwar it-tqegħid fis-suq tal-prodotti bijoċidali (ĠU Edizzjoni Speċjali bil-Malti, Kapitolu 3, Vol. 23, p. 3).